Vygaudas Ušackas

Vygaudas Ušackas (g. 1964 m. gruodžio 16 d. Skuode) – Lietuvos teisininkas, diplomatas, visuomenės bei politinis veikėjas, buvęs LR užsienio reikalų ministras.

 Biografija 
Senelis Adomas Ušackas buvo Bajoriškių dvaro savininkas, valdė per 135 hektarus žemės, kurioje augino javus. 1941 m. birželio 14 d. jį su žmona Teofile, dukra Irena ir sūnumi Raimundu, būsimo diplomato tėvu, ištrėmė į Sibirą. 1946 m. grįžusi į Lietuvą šeima apsistojo Ukmergėje, Užupio rajone, o Vygaudo tėvai išvažiavo į Skuodo rajoną.Vygaudas Ušackas Bajoriškėse surado rojų žemėje, 2017-10-21 

1982 m. baigė Skuodo 2-ąją vidurinę mokyklą. Vietinėje roko grupėje grojo mušamaisiais. Neįstojęs į teisę dirbo dažytoju. 1983-1985 m. atliko tarnybą sovietinėje armijoje Karagandoje (Kazachstanas). 1985-1990 m. studijavo VU Teisės fakultete, įgijo teisininko kvalifikaciją. 1990 m. vienas Vilniaus universiteto Studentų atstovybės atkūrėjų ir pirmasis jos prezidentas. 1990 m. stažavosi Oslo universitete, politikos mokslų ir tarptautinės ekonomikos srityje, 1991 m. Orhuso universitete (Aarhus Universitet, Danija) politikos mokslų srityje.

1991–1992 m. LR užsienio reikalų ministerijos (URM) Vakarų Europos šalių skyriaus II sekretorius. 1992–1996 m. LR misijos prie Europos Bendrijos ir NATO patarėjas. 1996–1999 m. URM politikos departamento direktorius. 1999–2000 m. užsienio reikalų viceministras. 2000–2001 m. vyriausiasis derybų dėl įstojimo į ES derybininkas, ambasadorius ypatingiems pavedimams. 2001–2006 m. LR nepaprastasis ir įgaliotasis ambasadorius JAV ir Meksikoje, 2006–2008 m. Jungtinėje Karalystėje. 2005 m. vienas projekto „Misija Sibiras“ iniciatorių ir patarėjų tarybos pirmininkų.

Nuo 2008 m. gruodžio 4 d. Andriaus Kubiliaus Vyriausybėje – LR užsienio reikalų ministras. 2010 m. sausio 21 d. iš šio posto atsistatydino, po to, kai prezidentė Dalia Grybauskaitė pareiškė nepasitikėjimą juo, konstatavusi, kad „ministras negali turėti asmeninės užsienio politikos ir ją vykdyti nederindamas su valstybės vadove, o kartais ir su ministru pirmininku“.V. Ušackas atsistatydino iš užsienio reikalų ministro pareigų, 2010-01-21 Nuo 2010 m. balandžio mėn. TS-LKD narys.URM eksministras įstojo į partiją, 2010-04-23 2010–2013 m. ES specialusis įgaliotinis ir Bendrijos misijos vadovas Afganistane. Nuo 2013 m. rugsėjo mėn. iki 2017 m. spalio mėn. ES atstovybės ambasadorius Rusijos Federacijoje.V. Ušackas paskirtas Europos Sąjungos atstovybės Rusijoje vadovu, 2013-02-05 Atstovavo, koordinavo ir reiškė 28 ES valstybių narių interesus įtemptų santykių su Rusija metu, kai prasidėjo agresija prieš Ukrainą, o ES ir Rusijos iki tol galiojusius partnerystės ryšius pakeitė susipriešinimas ir paradigminiai vertybiniai, politiniai ir strateginiai skirtumai.

2017-2018 m. Kauno technologijos universiteto Europos instituto direktorius.https://ktu.edu/news/vygaudas-usackas-vadovaus-ktu-europos-institutui/

Nuo 2017 m. European Council on Foreign Relations narys.https://ecfr.eu/council/ Nuo 2019 m. European Leadership Network vyresnysis narys.https://europeanleadershipnetwork.org/person/vygaudas-usackas/  2019-2024 m. Avia Solutions Group, PLC valdybos narys. Nuo 2024 m. balandžio mėn. įmonės V.U. Business Linking LTD steigėjas ir direktorius.

Moka rusų, anglų ir prancūzų kalbas.

Su žmona Loreta (g. 1966) susipažino „Atgimimo“ redakcijoje. Vaikai: Raimundas (g. 1991), Paula (g. 1993).

 Kita veikla 
 Nuo 2003 m. Skuode vyksta tradicinis Ambasadoriaus Vygaudo Ušacko taurės lauko krepšinio 3×3 turnyras.
 V. Ušackas yra privataus miško savininkas, ūkininkas, Utenos rajone, šalia Indrajų ežero atgautoje 127,5 ha senelio žemėje pasodino ir augina 25 ha eglučių jaunuolyną. Nuo 2016 m. Lietuvos miško savininkų asociacijos narys.https://forest.lt/go.php/lit/Ambasadoriaus-Vygaudo-Usacko-kalba-LMSA-XIX-Generalineje-Asamblejoje.Video/5435/1
 Dėl atlaidaus požiūrio į Rusiją V. Ušackas sulaukia visuomenės ir žiniasklaidos kritikos.V. Ušackas - tikrasis draugystės su A. Lukašenka ir Rusija architektas? 2011-09-07Po Ušacko sprendimo – džiugi Kremliaus ruporo reakcija: jis palaiko dialogą su Rusija, 2018-09-06 Po 2015 m. sausio 24 d. Rusijos remiamų teroristų išpuolių Mariupolyje kartu su aukštais Kremliaus pareigūnais (Sergejumi Ivanovu, Aleksandru Novaku ir kt.) žaidė krepšinį.
 2018 m. rugsėjo 5 d. prie Kauno pilies, greta „Laisvės kario“, pristatė savo „Laiminčios Lietuvos“ viziją ir paskelbė ketinimą dalyvauti 2019 m. vyksiančiuose LR prezidento rinkimuose. Prieš tai išplatino daugiau nei 600 000 laiškų, kuriuose klausė gyventojų, ar jam verta kandidatuoti būsimuose rinkimuose. Visuomeninio štabo vadovu tapo atlikėjas ir architektas Algirdas Kaušpėdas.https://usackas.lt/apie-vygauda/  2018 m. lapkričio 4 d. vykusiuose TS-LKD pirminiuose atviruose kandidato į prezidento postą rinkimuose nugalėjo Ingrida Šimonytė, o be partijos paramos likęs V. Ušackas rinkimuose nutarė nebedalyvauti.
 V. Ušacko įžvalgos ir ekspertinė patirtis tarptautinių ekonominių ir politinių santykių srityje publikuojama ir cituojama lietuviškoje ir užsienio žiniasklaidoje, ypač apie ES-JAV santykius, Vakarų-Rusijos santykius, karą Ukrainoje bei Afganistane.· https://ecfr.eu/article/commentary_russia_and_the_west_handling_the_clash_of_worldviews_7234/https://time.com/6155863/putin-threat-baltic-states/ 
 2025 kovo 1 d. pristatė atsiminimų knygą „Diplomatinė misija: nuo Skuodo iki Baltųjų rūmų“.

 Įvertinimas 
 1999 m. ordino „Už nuopelnus Lenkijos Respublikai“ Komandoro kryžius su žvaigždehttp://isap.sejm.gov.pl/isap.nsf/DocDetails.xsp?id=WMP19990220314
2003 m. ordino „Už nuopelnus Lietuvai“ Komandoro kryžius 
 2004 m. Balzeko lietuvių kultūros muziejus Čikagoje paskelbė V. Ušacką „Metų žmogumi“
 2005 m. Utenos miestui nusipelnęs žmogus
 2006 m. Lietuvos studentų sąjungos garbės narys
 2009 m. Garbės ordinas (Gruzija)
 2010 m. Skuodo rajono garbės pilietis http://www.skuodas.lt/go.php/lit/Garbes-pilieciai/315 
 2013 m. Ukmergės rajono garbės pilietis http://ukmergesvb.lt/lt/2012-05-17-13-13-37/rajono-garbes-pilieciai
 2013 m. Marijos žemės kryžiaus II laipsnio ordinas (Estija)
 2014 m. Vytauto Didžiojo universiteto garbės daktaras http://www.vdu.lt/lt/person/vygaudas-usackas/
 2017 m. Urbino universiteto (Italija) garbės daktaras
 Graikijos, Ispanijos, Norvegijos, Prancūzijos, Ukrainos, Estijos valstybiniai apdovanojimai 

 Šaltiniai 

 Literatūra 
 Lietuvos Respublikos ambasadoriaus JAV Vygaudo Ušacko kalbų, straipsnių ir interviu rinkinys = A collection of speeches, articles and interviews by the Lithuanian ambassador to the U.S., Vygaudas Ušackas. – Chicago: Lithuanian Research and Studies Center, 2005. – 282 p.: iliustr. – ISBN 0-929700-53-8

 Vygaudo Ušacko atsiminimų knyga „Diplomatinė misija: nuo Skuodo iki Baltųjų rūmų“, leidykla VAGA, 2025.- 440p.- ISBN 978-5-415-02832-0

|-

|-

|-

Kategorija:Lietuvos užsienio reikalų ministrai
Kategorija:Lietuvos užsienio reikalų viceministrai
Kategorija:Lietuvos ambasadoriai JAV
Kategorija:Lietuvos ambasadoriai Jungtinėje Karalystėje
Kategorija:KTU dėstytojai
Kategorija:Lietuvos miestų ir rajonų garbės piliečiai
Kategorija:VDU garbės daktarai